Document ID: /roh_data/filtered/fineweb-2-filterrobots_roh.jsonl.gz/21695

La recrutaziun dals voluntaris è segiramain ina da las grondas sfidas da l’organisaziun da las cursas mundialas da skis alpin dals 9 fin ils 19 da favrer 2017 a San Murezzan. Radund 1'300 voluntaris ston vegnir instruids en differentas lavurs sco guardiaportas, team da glischnar la pista, spartiziun d’alimentaziun, alloschi, vendita da bigliets, organisaziun da las ceremonias e events, segirezza e bler auter.
Senza voluntaris naginas cursas
Senza la lavur dals voluntaris n'è l’organisaziun d’in event cun ina tala dimensiun betg pussaivla. La lavur che vegn prestada ha per il comité d’organisaziun ina valur da radund 5 milliuns francs.
Giuven e vegl sa participescha
Bunamain in terz dals voluntaris derivan dal chantun Grischun, blers vegnan er da la Svizra Centrala, ma era da pajais esters sco la Germania, l'Austria e perfin da l’America e da la Nova Zelanda. La maioritad èn persunas pensiunadas ch'han il temp da s’engaschar. Ma era blers giuvens èn fascinads d’esser ina pitschna part da questa famiglia voluntaria.
RR actualitad 11:00